Document ID: 32011R0909
Publication Date: 2011-09-08

Title and Content:
IZVEDBENA UREDBA KOMISIJE (EU) št. 909/2011
z dne 8. septembra 2011
o obliki in vsebini računovodskih podatkov, ki jih je treba predložiti Komisiji za potrditev obračunov EKJS in EKSRP ter za spremljanje in pripravo napovedi
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) in zlasti člena 42 Uredbe,
ob upoštevanju naslednjega:
(1)
Člen 8(1) Uredbe Komisije (ES) št. 885/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 glede akreditacije plačilnih agencij in drugih organov ter potrditve obračunov Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) (2) predpisuje, da je treba določiti obliko in vsebino računovodskih informacij iz člena 7(1)(c) navedene uredbe in način prenosa Komisiji.
(2)
Obliko in vsebino računovodskih informacij, ki jih je treba predložiti Komisiji za potrditev obračunov EKJS in EKSRP pa tudi za spremljanje in za napovedi zdaj določa Uredba Komisije (ES) št. 825/2010 (3).
(3)
Priloge k Uredbi (EU) št. 825/2010 se ne morejo uporabiti v predvidene namene za proračunsko leto 2012. Uredbo (EU) št. 825/2010 je zato treba razveljaviti in jo nadomestiti z novo uredbo, ki bo določila obliko in vsebino računovodskih informacij za navedeno proračunsko leto.
(4)
Ukrepi, predvideni s to uredbo, so v skladu z mnenjem Odbora za kmetijske sklade -
SPREJELA NASLEDNJO UREDBO:
Člen 1
Oblika in vsebina računovodskih informacij iz člena 7(1)(c) Uredbe (ES) št. 885/2006 in način prenosa Komisiji se določijo v prilogah I (Tabela X), II (Tehnične specifikacije za prenos računalniških datotek v EKJS in EKSRP), III (Kratki pregled) in IV (Struktura proračunskih kod EKSPR [F109]) k tej uredbi.
Člen 2
Uredba (EU) št. 825/2010 se razveljavi z začetkom veljavnosti od 16. oktobra 2011.
Člen 3
Ta uredba začne veljati sedmi dan po objavi v Uradnem listu Evropske unije.
Uporablja se od 16. oktobra 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. septembra 2011

Classification:
Level 1 Topics: 100148
100152
100146
100158
100144
Level 2 Topics: 100204
100261
100177
100230
100188
100187
Level 3 Topics: 1018
2515
3641
4006
1005
1155
All Topics: 1052
1542
3645
58
5886
6013